stanford-oval/wikipedia huggingface dataset:
Offalyn kreivikunta

| Offalyn kreivikunta County Offaly Contae Uíbh Fhailí |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Leinster
Hallinto:  
 – hallinnollinen keskus:  Tullamore
Pinta-ala:  1 995 km²
Väkiluku (2016):  78 003
 – väestötiheys:  39,1 as./km²
Lyhenteet:  
 – rekisterikilven tunnus:  OY
 – ISO 3166:  IE-OY
 
Kreivikunnan internetsivut
Offalyn kreivikunta (engl. County Offaly, iiriksi Contae Uíbh Fhailí) on Irlannin tasavallan kreivikunta Leinsterin historiallisessa provinssissa Irlannin saaren keskiosassa. Kreivikunnassa on 78 003 asukasta (vuonna 2016) ja sen pinta-ala on 1 995 neliökilometriä. Sen pääkaupunki on Tullamore. Kreivikunta on saanut nimensä muinaiselta Uí Failghen kuningaskunnalta; aiemmin se tunnettiin englanninkielisellä nimellä King’s County.
Aiheesta muualla

Kuvia tai muita tiedostoja aiheesta Offalyn kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Olavi Murto

Olavi Kalervo Murto (16. heinäkuuta 1911 Helsinki – 17. heinäkuuta 1971 Sammatti) oli suomalainen diplomaatti, oppiarvoltaan filosofian maisteri.
Murto kirjoitti ylioppilaaksi 1930 ja valmistui filosofian maisteriksi 1937. Hän työskenteli ulkoministeriössä vuodesta 1938 ja oli jaostosihteerinä 1943–1947, lähetystösihteerinä Prahassa 1947–1949 ja Brysselissä 1949–1952, ministeriön kauppapoliittisen osaston jaostopäällikkönä 1952–1954 ja apulaisosastopäällikkönä 1954–1955, va. asiainhoitajana Méxicossa 1955–1959, ministeriön apulaisosastopäällikkönä 1959–1961, neuvottelevana virkamiehenä 1961–1963 sekä viimeksi suurlähettiläänä Brysselissä 1963–1967 ja samanikaisesti Dublinissa 1963–1965. Hänelle myönnettiin 1967 Suomen Leijonan 1. luokan komentajamerkki..
Olavi Myhrberg

Kauko Olavi Myhrberg  (16. kesäkuuta 1935 Suojärvi – 26. tammikuuta 2016 Helsinki) oli suomalainen tekniikantutkija ja professori. Hän oli Teknillisen korkeakoulun kiinteistöopin professori 1993–1996. Hän tutki kiinteistökauppoja ja maanhinnan muodostumista.
Nastassja Mirontšyk-Ivanova

| Mitalit | Mitalit | Mitalit |  |
| --- | --- | --- | --- |
|  Nastassja Mirontšyk-Ivanova |  Nastassja Mirontšyk-Ivanova |  Nastassja Mirontšyk-Ivanova |  |
Maa:   Valko-Venäjä
Naisten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Glasgow 2019 | pituushyppy |  |
Nastassja Mirontšyk-Ivanova (valkoven. Настасся Мірончык, s. 13. huhtikuuta 1989) on valkovenäläinen pituushyppääjä.
Mirontšyk-Ivanova oli kahdeksas alle 18-vuotiaiden MM-kisoissa 2005 tuloksella 608 cm ja toinen alle 20-vuotiaiden MM-kisoissa 2008 tuloksella 646 cm. Seuraavana vuonna hän karsiutui Torinon sisäratojen EM-kisoissa lajinaan kolmiloikka, voitti hopeaa alle 23-vuotiaiden EM-kisoissa tuloksella 676 cm ja oli yhdestoista Berliinin MM-kisoissa tuloksella 629 cm. Barcelonan EM-kisoissa 2010 hän oli kuudes tuloksella 675 cm ja Pariisin sisäratojen EM-kisoissa 2011 samalla sijalla tuloksella 655 cm. Saman vuoden alle 23-vuotiaiden EM-kilpailuissa hän oli kuudes ja Daegun MM-kilpailuissa neljäs tuloksella 674 cm. Istanbulin sisäratojen MM-kisoissa 2012 hän sijoittui viidenneksi tuloksella 664 cm. Lontoon olympialaisissa hän oli seitsemäs tuloksella 672. Hän karsiutui loppukilpailusta Prahan EM-hallikisoissa 2015. Pekingin MM-kilpailuissa 2015 ja Portlandin sisäratojen MM-kilpailuissa 2016 hän oli yhdeksäs.
Vuonna 2016 Mirontšyk-Ivanovan Lontoon olympialaisissa 2012 antama dopingnäyte tutkittiin uudelleen ja hän jäi kiinni Turinabol-nimisen steroidin käytöstä. Hän sai kahden vuoden kilpailukiellon ajalle 10.6.2016–9.6.2018 ja hänen tuloksensa aikavälillä 7.8.2012–6.8.2014 hylättiin takautuvasti.
Kilpailukieltonsa jälkeen Mirontšyk-Ivanova sijoittui viidenneksi Berliinin EM-kilpailuissa 2018. Hän saavutti hopeaa Glasgow'n EM-hallikilpailuissa 2019 sisäratojen ennätyksellään 693 cm. Saman vuoden Dohan MM-kilpailuissa hän sijoittui viidenneksi. Toruńin EM-hallikilpailuissa 2021 häån oli neljäs. Samana vuonna käydyissä Tokion olympialaisissa hän karsiutui loppukilpailusta.
Mirontšyk-Ivanovan ennätys on 708 cm, jonka hän hyppäsi Minskissä 12. kesäkuuta 2012. Sisäradoilla hän on hypännyt 693 cm Glasgow'ssa 3. maaliskuuta 2019. Kolmiloikassa hänen ennätyksensä ovat sisäradoilla 14,00 m (Mahiljoussa 12. helmikuuta 2011) ja ulkoradoilla 14,29 m (Minskissä 4. kesäkuuta 2011).
Nainen pimeässä

| Nainen pimeässä> Lady in the Dark |
| --- | --- |

Ohjaaja:  Mitchell Leisen
Käsikirjoittaja:  Frances Goodrich Albert Hackett
Perustuu:  Moss Hartin musikaaliin
Tuottaja:  Richard Blumenthal Buddy G. DeSylva
Säveltäjä:  Robert E. Dolan (käännä suomeksi)
Kuvaaja:  Ray Rennahan
Leikkaaja:  Alma Macrorie
Tuotantosuunnittelija:  Hans Dreier
Pääosat:  Ginger Rogers
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures
Levittäjä:  Paramount Pictures
Ensi-ilta:   9. helmikuuta 1944 Los Angeles, Kalifornia 10. helmikuuta 1944  19. heinäkuuta 1946
Kesto:  100 minuuttia
Alkuperäiskieli:  englanti
Budjetti:  2 581 657 USD
Aiheesta muualla
IMDb 
Elonet
AllMovie
Infobox OKNimi-testi OK: 
Nainen pimeässä (engl. Lady in the Dark) on Mitchell Leisenin ohjaama yhdysvaltalainen musikaalielokuva vuodelta 1944, ja sen pääosassa on Ginger Rogers. Musikaalidraama sai kolme Oscar-ehdokkuutta vuonna 1945.
Juoni

Vaikka Liza Elliott (Ginger Rogers) on kaunis, varakas ja menestyvä suositun muotilehden päätoimittaja, hän on onneton ja huonotuulinen. Liza on ollut huono-onninen rakkaudessa, vaikka häntä yrittääkin liehitellä kolme miestä: mainontajohtaja Charley Johnson (Ray Milland), vasta eronnut Kendall Nesbitt (Warner Baxter) ja nuorekas ja komea Randy Curtis (Jon Hall). Kun Lizasta tuntuu, että hän on tullut tunne-elämänsä tien päähän, hän alkaa tavata tohtori Brooksia (Barry Sullivan). Liza toivoo tohtorin auttavan häntä selvittämään hänen tunne-elämänsä kriisejä ja löytämään hänelle onnellisuuden.
Näyttelijät

| 0 | 1 | 2 |
| --- | --- | --- |
|  Ginger Rogers  | … |  Liza Elliott   |
|  Ray Milland  | … |  Charley Johnson   |
|  Warner Baxter  | … |  Kendall Nesbitt   |
|  Jon Hall  | … |  Randy Curtis   |
|  Barry Sullivan  | … |  tohtori Brooks   |
|  Mischa Auer  | … |  Russell Paxton   |
|  Phyllis Brooks  | … |  Allison DuBois   |
|  Mary Philips  | … |  Maggie Grant   |
|  Edward Fielding  | … |  tohtori Carlton   |
|  Don Loper  | … |  Adams   |
|  Mary Parker  | … |  neiti Parker   |
|  Catherine Craig  | … |  neiti Foster   |
|  Marietta Canty  | … |  Martha   |
|  Virginia Farmer  | … |  neiti Edwards   |
|  Fay Helm  | … |  neiti Bowers   |
Tuotanto

Alkuperäinen Lady in the Dark -musikaali sai ensi-iltansa Broadwayn Alvin Theatressa 23. tammikuuta vuonna 1941. Musikaalin 467. ja viimeinen esitys oli 30. toukokuuta vuonna 1942. Tuotantoa jatkettiin Broadway Theatressa keväällä 1943 83:n esityksen verran. Lady in the Dark -musikaalin alkuperäisissä rooleissa olivat Gertrude Lawrence, Victor Mature ja Danny Kaye.
Tuotantoyhtiö Paramount Pictures osti elokuvaoikeudet musikaaliin 285 000 dollarin hinnalla; 115 000 dollaria musikaalin tuottaja Sam Harrisille, 85 000 dollaria kirjailija Moss Hartille sekä säveltäjä Kurt Weillille ja sanoittaja Ira Gershwinille molemmille 42 500 dollaria.
Nainen pimeässä -elokuvan kuvaukset alkoivat 9. joulukuuta 1942 ja päättyivät 20. maaliskuuta 1943. Elokuva kuvattiin Kalifornian Los Angelesissa sijaitsevilla Paramountin studioilla 2 581 657 dollarin budjetilla. Nainen pimeässä kuvattiin Technicolor-elokuvausmenetelmällä.
Julkaisu

Nainen pimeässä sai Yhdysvaltain ensi-iltansa 9. helmikuuta vuonna 1944 Hollywoodissa. Elokuva sai maanlaajuisen ensi-iltansa seuraavana päivänä 10. helmikuuta, ja New Yorkin teatteriensi-ilta oli 22. helmikuuta. Suomessa Nainen pimeässä sai ensi-iltansa 19. heinäkuuta vuonna 1946. Paramount Pictures toimi elokuvan levittäjänä Yhdysvalloissa.
Lux Radio Theater radioi 60-minuuttisen radiosovituksen elokuvasta 29. tammikuuta 1945, jolloin Ginger Rogers ja Ray Milland uusivat elokuvaroolinsa. 16. helmikuuta vuonna 1953 Lux Radio Theater radioi Nainen pimeässä -elokuvasta toisen sovituksen, jossa esiintyivät Judy Garland ja John Lund.
Oscar-ehdokkuudet

| Palkinnot ja palkintoehdokkuudet> Vuosi | Palkinnot ja palkintoehdokkuudet> Palkinto | Palkinnot ja palkintoehdokkuudet> Kategoria | Palkinnot ja palkintoehdokkuudet> Ehdokas | Palkinnot ja palkintoehdokkuudet> Tulos |
| --- | --- | --- | --- | --- |
| 1945 | Oscar-palkinto | Paras musiikki | Robert Emmett Dolan | Ehdokkuus |
| 1945 | Oscar-palkinto | Paras lavastus (värielokuva) | Hans Dreier Raoul Pene Du Bois Ray Moyer | Ehdokkuus |
| 1945 | Oscar-palkinto | Paras kuvaus (värielokuva) | Ray Rennahan | Ehdokkuus |
Aiheesta muualla

Nainen pimeässä Internet Movie Databasessa (englanniksi)
Nainen pimeässä Elonet.
Nainen pimeässä AllMoviessa. (englanniksi)
Nainen pimeässä TCM Movie Databasessa (englanniksi)
Niittynurmikka

| Niittynurmikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Heinäkasvit Poaceae
Alaheimo::  Pooideae
Suku::  Nurmikat Poa
Laji::  pratensis
Kaksiosainen nimi
 Poa pratensis  L. 
Katso myös
   Niittynurmikka Wikispeciesissä   Niittynurmikka Commonsissa 
Infobox OKNimi-testi OKIUCN-testi OK: 
Niittynurmikan kukinto.
Niittynurmikka (Poa pratensis) on tuulipölytteinen yleinen monivuotinen heinäkasvi, joka on Suomessa muinaistulokas. Kasvi aiheuttaa heinäallergiasta kärsiville henkilöille allergiaoireita.
Niittynurmikka ei ole selvärajainen laji, vaan apomiktisen lisääntymistavan myötä syntyneiden, toisistaan hieman poikkeavien pikkulajien kokonaisuus. Niittynurmikasta erotetaankin useita eri alalajeja, joita luokitellaan toisinaan myös omiksi lajeikseen. Tällaisia ovat ainakin pohjannurmikka (Poa pratensis subsp. alpigena, syn. Poa alpigena), hoikkanurmikka (Poa pratensis subsp. angustifolia, syn. Poa angustifolia), pikkunurmikka (Poa pratensis subsp. irrigata, syn. Poa irrigata), matalanurmikka (Poa pratensis subsp. subcaerulea, syn. Poa subcaerulea, Poa humilis) ja itunurmikka (Poa pratensis subsp. colpodea). Suomessa niin kutsuttuun niittynurmikkaryhmään (Poa pratensis -ryhmä) kuuluvat niittynurmikka, pohjannurmikka, matalanurmikka ja hoikkanurmikka.
Ulkonäkö ja koko

Niittynurmikka kasvaa 20–70 cm korkeaksi. Sen lehdet ja korsi ovat tummanvihreät, usein hiukan sinisen vivahtavat. Lehdet ovat kourumaisia ja kärjistään veneenmuotoisia. Kukintona on 10–20 cm pitkä, harmahtavanvihreä röyhy, jonka tähkylät ovat soikeita.
Levinneisyys

Niittynurmikkaa tavataan lähes koko pohjoisella pallonpuoliskolla Siperian ja Kanadan pohjoisosia sekä Alaskaa ja Grönlantia lukuun ottamatta. Niittynurmikasta on useita huonosti määriteltyjä alalajeja; koska se on suosittu rehukasvi, sen siementä on kuljetettu eri puolille maailmaa ja kotoperäiset kannat ovat sekaantuneet.
Käyttö

Niittynurmikkaa kasvatetaan rehu- ja laidunkasvina sekä nurmikkosekoituksissa.
Se kasvaa hitaasti mutta kestää hyvin tallaamista. Yhdysvalloissa sitä kutsutaan nimellä Kentucky Bluegrass. Se oli aiemmin suosittu golfkenttien ruoholaji, mutta se ei kestä kovin lyhyeksi leikkaamista ja on siksi jäänyt syrjään.
Aiheesta muualla

Suomen Lajitietokeskus: Niittynurmikka (Poa pratensis)
Kasviatlas 2022: Niittynurmikan (Poa pratensis) levinneisyys Suomessa.
Pinkka – Lajintuntemuksen oppimisympäristö: Niittynurmikka (Poa pratensis)
Valokki – nettikasvio: Niittynurmikka (Poa pratensis)
ITIS: Poa pratensis (englanniksi)
United States Department of Agriculture (USDA): Poa pratensis (englanniksi)
Nijmegen

| Nijmegen |
| --- | --- |
 Näkymä Nijmegeniin
 lippu:  vaakuna
 Nijmegen
 Koordinaatit: 51°51′00″N, 05°52′00″E 
Valtio:  Alankomaat
Provinssi:  Gelderland
Kaupunkioikeudet:  1230
Hallinto:  
 – Pormestari:  Hubert Bruls
Pinta-ala:  
 – Kokonaispinta-ala:  57,72 km²
Väkiluku (2016):  172 063
 – Väestötiheys:  2 974 as./km²
 
 www.nijmegen.nl 
Infobox OKVirheellinen NIMI-arvo: 
Nijmegen (saks. Nimwegen) on kaupunki Gelderlandissa Alankomaissa lähellä Saksan rajaa. Kaupungissa on 172 000 asukasta (1.1.2016) ja kaupunkialueella (stadsgewest) 276 114.
Kaupunki juhli vuonna 2005 kaksituhatvuotista olemassaoloaan. Ensimmäinen maininta on roomalaisten sotilasleiristä ensimmäiseltä vuosikymmeneltä ennen ajanlaskun alkua. Vuonna 104 keisari Trajanus antoi sille nimen Ulpia Noviomagus Batavorum. Kaupunkioikeudet se sai 1230 keisari Fredrik Suurelta. Nijmegen liittyi hansaliittoon 1364.
Nijmegenissä sijaitsee katolinen Nijmegenin Radboud-yliopisto. Kaupungissa on vuodesta 1909 lähtien järjestetty myös maailman suurin kävelytapahtuma, Nijmegenin marssi.
Yhteistyökaupungit

Nijmegenilla on kuusi yhteistyökaupunkia:
Pihkova
Masaya
Albany
Gaziantep
Suzhou
Oulu
Aiheesta muualla

Kuvia tai muita tiedostoja aiheesta Nijmegen Wikimedia Commonsissa
Kaupungin sivusto (hollanniksi)
Kaupungin historia (englanniksi) (hollanniksi)
Kartta Nijmegenin kunnasta. Rajat esittävät osoitteiden ja rakennusten perusrekisterin mukaisia asuinpaikkoja (Basisregistratie Adressen en Gebouwen (BAG) woonplatsen).
Oberschleißheim

| Oberschleißheim |
| --- | --- |
 Schleißheimin uusi linna
 vaakuna
 Oberschleißheim
 Koordinaatit: 48°15′N, 11°34′E 
Valtio:  Saksa
Osavaltio:  Baijeri
Hallintopiiri:  Ylä-Baijeri
Piirikunta:  München
Hallinto:  
 – Pormestari:  Markus Böck (CSU)
Pinta-ala:  
 – Kokonaispinta-ala:  30,6 km²
Korkeus:  490 m
Väkiluku (31.12.2020):  11 900
 – Väestötiheys:  389 as./km²
 
 www.oberschleissheim.de  
Infobox OKVirheellinen NIMI-arvo: 
Oberschleißheim on kunta Baijerin osavaltiossa Etelä-Saksassa. Se sijaitsee Münchenin piirikunnassa Ylä-Baijerin hallintoalueella noin 13 kilometriä Münchenistä pohjoiseen. Kunnan pinta-ala on 30,6 neliökilometriä ja sen asukasluku oli vuoden 2020 lopussa 11 900.
Maantiede

Oberschleißheim sijaitsee Isar- ja Amper-jokien välissä. Oberschleißheimin naapurikunnat ovat Unterschleißheim, Eching, Garching, München, Karlsfeld, Dachau ja Hebertshausen.
Muuta

Oberschleißheimissa sijaitsee yli 100 vuotta vanha lentokenttä, Flugplatz Schleißheim. Deutsches Museumin lentokoneita esittelevä osa Flugwerft Schleißheim sijaitsee Oberschleißheimissa.
Oberschleißheimissa sijaitsee myös Schleißheimin linna.
Kuvagalleria

Oberschleißheimin souturegattarata
Oberschleißheimin souturegatan katsomo
Suojellun Wilhelmshof-rakennuksen kellotorni Schleißheimin palatsissa
Oberschleißheimin vanha linna ja ranskalainen puisto
Aiheesta muualla

Kuvia tai muita tiedostoja aiheesta Oberschleißheim Wikimedia Commonsissa
Kunnan verkkosivut (saksaksi)
Oberschleißheimin sijainti Münchenin piirikunnassa.
Offa's Dyke

| Offa's Dyke |
| --- | --- |
 Sumuista maisemaa vallin varrella.
Koordinaatit:  52°20′38.4″N, 3°2′56.4″W
Valtio:   Englanti  Wales
Historia
Tyyppi:  maavalli ja vallihauta
Ajanjakso:  700-luku
Aiheesta muualla
  Offa's Dyke Commonsissa 
Infobox OKNimi-testi OK: 
Offa's Dyke (kymriksi Clawdd Offa) on Englannin ja Walesin historiallisen rajan määritellyt maavalli ja vallihauta. Sen rakennutti tiettävästi 700-luvun loppupuolella hallinnut Mercian kuningas Offa.
Kohde

Offa's Dyke kulkee Walesin ja Englannin nykyisen rajan suuntaisesti, joskin vain paikoitellen sen mukaisesti. Sillä on pituutta noin 270 kilometriä, tai linnuntietä noin 190 kilometriä. Se alkaa etelästä Walesin Chepstow'n kohdalta Severnjoella Gloucestershiren, Herefordshiren, Radnorshiren, Montgomeryshiren, Shropshiren, Denbighshiren ja Flintshiren läpi Deejoen suulle. Reitillä on muutamia aukkoja. Offa's Dyke on edelleen nähtäviltä osiltaan maavalli, jonka länsipuolella on lisäksi vallihauta. Valliin on saattanut aikanaan kuulua myös puusta tehtyjä varustuksia ja vallihautaan on saatettu istuttaa piikkikasveja.
Historia

Offa's Dyke on liitetty sen nimen mukaisesti vuosina 757–796 hallinneeseen Mercian kuningas Offaan, joka määräsi "suuren muurin" rakennuttamisen Walesin eli Britannian ja oman kuningaskuntansa välille. Historia Brittonum mainitsee Offan edeltäjän Pendan olleen 600-luvulla liittoutunut "brittien kuninkaiden" Cadwallonin ja Cadafaelin kanssa. Tilanne oli selvästi muuttunut Offan valtakauteen mennessä. Annales Cambriae mainitsee ajanjaksolta 760–796 neljä eri anglosaksien ja Walesin kuningaskuntien välillä käytyä taistelua. Vallin pääasiallinen tarkoitus ei kuitenkaan välttämättä ollut puolustus, vaan rajojen määrittely. Sen avulla on saatettu hallita kaupankäyntiä ja kerätä veroja. Offalle se on voinut olla myös voimannäyttö omille alamaisilleen.
Offa's Dyken varrella on jäänteitä myös joistakin vanhemmista rakennelmista. Wat's Dyke on noin 55 kilometriä pitkä vanhempi valli Mordajoen ja Holywellin välillä. Radiohiiliajoituksen mukaan se on rakennettu vuoden 446 paikkeilla. Wansdyke on puolestaan 400- tai 500-luvuilla Lounais-Englantiin rakennettu maavalli. Offan maavalli on siis seuraillut edeltäjiensä esimerkkiä. Offa's Dyken rakennuttamisen aikoihin kymri alkoi muotoutua omaksi kielekseen ja sen rakennuttaminen on joskus nähty historiallisena tapahtumana, jonka jälkeen voidaan alkaa puhua Walesista ja kymrin kielestä muista briteistä, kuten kornista ja bretonista erikseen. Vallin länsipuolella paikannimet ovat enimmäkseen kymriksi ja itäpuolella enimmäkseen englanniksi.
Englannin kielessä nimeä Offa dich on käytetty keskienglannissa. Kymrinkielistä nimeä Clawdd Offa alettiin käyttää keskikymrissä. Kirjallisuudessa ja tavallisessa puhekielessäkin Englannista on saatettu käyttää ilmausta tu hwnt i Glawdd Offa, joka viittaa Offa's Dyken takaisiin alueisiin.
Offa's Dyke Clunin lähistöllä Shropshiressä.
Valli ja vallihauta.
Offa's Dyke Presteignessä Walesissa.
Nastassja Burnett

| Nastassja Burnett |
| --- | --- |

Henkilötiedot
Syntynyt: 20. helmikuuta 1992 (ikä 32)
Kansalaisuus:   Italia
Tennispelaaja
Pituus:  178 cm
Paino:  64 kg
Kätisyys:  oikea
Ammattilaisena:  2006–2019
Palkintorahat:  306 722 USD
Kaksinpeli
Paras sijoitus:  121. (3.3.2014)
Voitot/tappiot:  257–223
Grand Slam -turnauksissa
Yhdysvaltain avoimet:  1. kierros (2012)
Nelinpeli
Paras sijoitus:  380  (14. marraskuuta 2011)
Voitot/tappiot:  12–34
Aiheesta muualla
ITF
WTA
Nastassja Burnett (s. 20. helmikuuta 1992 Rooma) on italialainen uransa lopettanut tennispelaaja. Parhaimmillaan hän oli kaksinpelissä WTA-listan sijalla 121 maaliskuussa 2014. Hän voitti urallaan neljä ITF-turnausta kaksinpelissä. Nelinpelissä hänen korkein oli sijoituksensa oli 380. syksyllä 2011.
Burnett pelasi Grand Slam- turnauksen pääsarjassa ensimmäisen kerran Yhdysvaltain avoimissa 2012, jossa hän hävisi ensimmäisen kierroksen ottelunsa.
Aiheesta muualla

Nastassja Burnett WTA:n sivuilla (englanniksi)
Nastassja Burnett ITF:n sivuilla (englanniksi)
Olavi Meurman

Mauri Olavi Meurman (19. heinäkuuta 1893 Ilmajoki – 1. marraskuuta 1969 Piikkiö) oli suomalainen kasvinjalostuksen kehittäjä ja professori.
Meurman oli Lounais-Suomen kasvinviljely- ja puutarhakoeaseman johtaja 1927–1935, Maatalouskoelaitoksen puutarhaosaston (vuodesta 1957 Puutarhantutkimuslaitos) johtaja ja professori 1935–1959. Hän julkaisi tutkimuksia soluopin eli sytologian ja koetoiminnan alalta.
Meurmanin vanhemmat olivat piirilääkäri Otto Meurman (1859–1929) ja Aina Ignatius (1864–1944). Asemakaavaopin professori Otto-Iivari Meurman ja lääketieteen professori Yrjö Meurman olivat Olavi Meurmanin veljiä. Patologian professori Lauri Meurman on hänen poikansa.
Julkaisuja

Suomen hedelmäpuut ja viljellyt marjat 1–2; 1943, 1947
Oikeustie

Oikeustie eli oikeussuojatie eli oikeuslinja tarkoittaa tuomioistuinten käyttöä oikeudellisen suojan haennassa. Muutoksenhaussa riita- ja rikosasioissa oikeustie tarkoittaa ylemmän muutoksenhakuasteen käyttöä eli valituksen tekemistä ensin hovioikeuteen ja sitten korkeimpaan oikeuteen. Oikeusteiden ja niiden käytön tuntemus on osa juristin ammattitaitoa. Oikeustien vastakohta on hallintoasioissa käytetty muutoksenhakumenettely eli hallintotie. Hallinto-oikeudelliset valitukset osoitetaan ensin hallinto-oikeuteen ja sitten korkeimpaan hallinto-oikeuteen.
Luettelo Bionicle-hahmoista

Tämä on luettelo Lego Groupin Bionicle-tuotesarjan hahmoista.
Aqua Magnan asukkaat

Kaikki Aqua Magnan asukkaat ovat muuttaneet Matoran-universumiin ja kaikki Aqua Magnan saaret tuhoutuneet tai siirtyneet Matoran-universumiin. Myöhemmin Aqua Magna yhdistyi Bara Magnaan ja Bota Magnaan, ja Matoran-universumin asukkaat muuttivat uudelle planeetalle, Spherus Magnalle.
Aqua Magnan asukkaat > Toa Mata

Nämä kuusi Toaa ennustettiin pelastamaan Mata Nuin saari Makutalta. Eräänä päivänä he saapuivatkin auttamaan Matoraneja vapauteen. Toat ovat suuria sankareita Bionicle-tarinassa. He taistelevat pimeyttä vastaan ja pelastavat matoraneja. Jokaisella Toalla on oma elementti, luonnonvoima, jota hallita. Heillä on myös paljon aseita, jotka ovat käteviä taisteluissa. Heidän Kanohi-voimanaamionsa puolestaan antavat heille erityisiä kykyjä, jotka ovat osoittautuneet hyödyllisiksi. Bionicle-sarjan tarinassa on Toien lisäksi muita järjestöjä.
Toa Tahu
Elementti: Tuli
Kylä: Ta-Koro
Ase: Liekkimiekka
Naamio: Kanohi Hau, Suojautumisen Suuri Naamio. Naamio suojelee käyttäjäänsä hyökkäyksiltä, mutta ei tehoa väijytyksiin.
Muuta: Kykenee surffaamaan laavavirroissa
Voimat: Tahu kykenee ohjailemaan ja hallitsemaan tulta sekä selviytymään korkeistakin lämpötiloista.
Toa Lewa
Elementti: Ilma
Kylä: Le-Koro
Ase: Kirves
Naamio: Kanohi Miru, Levitaation Suuri Naamio. Naamio antaa käyttäjälleen kyvyn hidastaa putoamista ja liitää ilmavirtojen mukana.
Muuta: Lewa käyttää liaaneja liikkuessaa Le-Koron metsissä.
Voimat: Lewa kykenee nostattamaan ja hallitsemaan tuulia sekä ennustamaan säätä.
Toa Gali
Elementti: Vesi
Kylä: Ga-Koro
Ase: Kiipeilykoukut
Naamio: Kanohi Kaukau, Vedenalaisen Hengityksen Suuri Naamio. Naamio antaa käyttäjälleen kyvyn hengittää veden alla.
Muuta: Loistava kiipeilijä sekä ainoa naispuolinen Toa Mata.
Voimat: Gali kykenee hallitsemaan ja ohjailemaan vettä. Yhdistäessään voimansa Lewan kanssa hän kykenee luomaan ukkosmyrskyjä.
Toa Onua
Elementti: Maa
Kylä: Onu-Koro
Ase: Kaivuukynnet
Naamio: Kanohi Pakari, Fyysisen Voiman Suuri Naamio. Naamio kaksinkertaistaa käyttäjänsä fyysiset voimat.
Muuta: Kaivamisen mestari.
Voimat: Onua kykenee näkemään täydellisessä pimeydessä ja aiheuttamaan maanjäristyksiä sekä murtumia.
Toa Pohatu
Elementti: Kivi
Kylä: Po-Koro
Ase: Voimakkaat jalat ja Koli-pallo
Naamio: Kanohi Kakama, Nopeuden Suuri Naamio. Naamio antaa käyttäjälleen kyvyn kiihdyttää nollasta sataan sekunnissa.
Muuta: Omaa loistavat refleksit.
Voimat: Kykenee nopeutensa suoman liikevoiman avulla viskomaan raskaitakin esineitä sekä kuluttamaan teräksenkin pieniksi murusiksi sekunneissa.
Toa Kopaka
Elementti: Jää
Kylä: Ko-Koro
Ase: Jäämiekka (käyttää myös kilpeä)
Naamio: Kanohi Akaku, Röntgenkatseen Suuri Naamio. Käyttäjä kykenee näkemään esineiden lävitse ja löytämään kätketyn.
Muuta: Pystyy pysäyttämään lumivyöryn ajatuksen voimalla.
Voimat: Kykenee jäädyttämään esineitä, nostattamaan ja hallitsemaan lumivyöryjä sekä selviytymään vahingoittumatta äärimmäisen matalista lämpötiloista.